Eurowag ponúka palubnú jednotku na euromýto už aj na Slovensku
Jedno zariadenie, jedna platba, viac krajín – Európska služba elektronického výberu mýta (EETS) je teraz dostupná aj na Slovensku. Dopravcom zjednoduší administratívu a sprístupní všetky spoplatnené cesty vo vybraných krajinách. Okrem toho budú zákazníci spoločnosti Eurowag využívať aj ďalšie výhody palubnej jednotky pripravenej na EETS.
Spoločnosť Eurowag, popredný európsky poskytovateľ integrovaných riešení pre cestnú dopravu, ponúka od 15. marca 2024 na Slovensku európske služby elektronického výberu mýta (EETS), čím sa spoločnosť stáva tiež jediným poskytovateľom, ktorý túto službu ponúka na medzinárodnej úrovni v krajinách strednej a východnej Európy.
"EETS umožní platby mýta v deviatich krajinách Európskej únie na základe jedinej zmluvy. Dopravcom navyše pri prejazde týmito krajinami stačí jediná palubná jednotka vo vozidle," vysvetľuje jednu z hlavných výhod EETS expert Eurowagu Milan Moravský.
Okrem Slovenska umožňuje palubná jednotka EVA spoločnosti Eurowag platiť v Českej republike, Maďarsku, Rakúsku, Poľsku, Nemecku, Belgicku, Španielsku a Portugalsku a na vybraných mostoch a tuneloch. Ak teda slovenský dopravca potrebuje prepraviť tovar napríklad zo Žiliny do belgického prístavu Oostende, nemusí na celú trasu inštalovať do svojej kabíny ďalšiu jednotku a mýto za použitie spoplatnených diaľnic a ciest prvej triedy vo všetkých tranzitných krajinách zaplatí naraz.
"Spoločnosť tak nemusí strážiť transakcie a fakturáciu pre každý štát zvlášť. Výhodou je aj eliminácia zdržania na hraniciach, pretože nie je nutné registrovať a prenajímať onboardingovú jednotku pre každú krajinu," hovorí odborník spoločnosti Eurowag.
Jednoduchá inštalácia
Obstaranie a nastavenie palubnej jednotky EVA od spoločnosti Eurowag je veľmi jednoduché. Po registrácii a objednaní dodá spoločnosť Eurowag palubnú jednotku dopravcovi v priebehu niekoľkých dní, a to už s objednanými mýtnymi doménami. Ďalšie krajiny je možné ľahko objednať podľa potreby a aktivácia prebehne v priebehu niekoľkých hodín. Pre existujúcich zákazníkov je aktivácia EETS ešte jednoduchšia. Pokiaľ už majú jednotku EVA, stačí, aby si prostredníctvom klientskeho portálu vybrali EETS pre konkrétne vozidlá.
"Inštalácia palubnej jednotky do vozidla je tiež veľmi intuitívna a rýchla, v podstate stačí skontrolovať správnosť nastavených údajov," hovorí Milan Moravský. Palubnú jednotku nemusíte kupovať, stačí zaplatiť za jej prenájom
Doplnkové služby
Výhody palubnej jednotky EVA sa netýkajú iba EETS. Zahŕňa aj bezplatné integrované služby správy vozového parku. Dispečeri alebo správcovia môžu ľahko plánovať trasu vozidla, sledovať jeho polohu a v prípade potreby dostávať automatické upozornenia. Súčasťou palubnej jednotky EVA je aj špeciálna technológia FuelGuard. Tá dokáže porovnávať polohu vozidla a miesto použitia palivovej karty, čím účinne zabraňuje krádežiam paliva.
Základný balíček je možné navyše v prípade potreby rozšíriť o ďalšie pokročilé funkcie. V rámci režimu EW TRUCK PRO je možné napríklad využívať dáta zo zbernice CAN Bus, diaľkovo sťahovať tachograf alebo sledovať jazdné návyky vodiča.